उपराष्ट्रपति ने कहा, ‘हाल ही में जब तक मैं शहरी विकास मंत्री था तब 35 से 40 प्रतिनिधि मुझसे मिले थे. वे सभी भारत में निवेश करना चाहते थे.’ गैर सरकारी दौरे पर शिकागो आये नायडू ने तेलुगु प्रवासियों की बैठक को संबोधित किया और यहां चल रहे विश्व हिंदू कांग्रेस में भाषण भी दिया. उन्होंने आह्वान किया कि भारत के विकास में तेलुगु समुदाय को सहभागी बनना चाहिए. उन्होंने कहा कि उन्हें तेलुगु अमेरिकी समुदाय की सफलता पर बहुत गर्व है.